TMB พุ่งเกือบ 5% รับข่าวคลังเล็งขายหุ้นสูงกว่า 3บ.-รับผลดีมาตรช่วยรากหญ้า
TMB พุ่งเกือบ 5% รับข่าวคลังเล็งขายหุ้นสูงกว่า 3บ.-รับผลดีมาตรช่วยรากหญ้า โดย ณ เวลา 10.42 น. อยู่ที่ 2.42 บาท บวก 0.10 บาท หรือ 4.31% มูลค่าซื้อขาย 525.84 ล้านบาท
28 ส.ค. 2558

ผู้สื่อข่าวรายงานว่า ราคาหุ้นธนาคารทหารไทย จำกัด (มหาชน) หรือ TMB ณ เวลา 10.42 น. อยู่ที่ 2.42 บาท บวก 0.10 บาท หรือ 4.31% มูลค่าซื้อขาย 525.84 ล้านบาท โดยเปิดตลาดที่ 2.40 บาท ราคาต่ำสุดที่ 2.38 บาทและไต่ขึ้นแตะระดับสูงสุด 2.48 บาท
รายงานข่าวจากหนังสือพิมพ์ เช้านี้ระบุว่า คลังเตรียมชงบอร์ดหารือขายหุ้น TMB ที่ถือ 25.98% ทุนนอกจ้างที่ปรึกษาเก็บข้อมูล หวังเข้าพบรมว.คลัง เพื่อเสนอซื้อหุ้น TMB งานนี้ให้ราคาสูงเกิน 3 บาทต่อหุ้น โบรกชี้คลังเร่งขายหุ้นออก ซดเงินกว่าหมื่นล้าน โละภาระหนี้ภาครัฐคาดเห็นความชัดเจนเร็วๆ นี้
ขณะที่ บล.กสิกรไทย แนะหุ้นธนาคารที่ laggard และได้ประโยชน์จากมาตรการกระตุ้นรากหญ้า คือ TMBและKTB